Legal Document

Category: 608

Text:
32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 81 της 30 Ιαν./7 Φεβρ. 1989 (ΦΕΚ Α΄ 36) Αποδοχή του πρωτοκόλλου του έτους 1976 της Διεθνούς Σύμβασής, Αστική Ευθύνη για ζημιές ρύπανσης από πετρελαιοειδή, 1969. Έχοντας υπόψη: 1.Τα άρθρ. XVIII και όγδοο εδάφ. (α) του Νόμ. 314/1976 «Κύρωση της Διεθνούς Συμβάσεως που υπογράφτηκε στις Βρυξέλλες το 1969 για την Αστική Ευθύνη για ζημιές ρύπανσης από πετρελαιοειδή και ρύθμιση συναφών θεμάτων» (ΦΕΚ 106Α΄/1976). 2.Την αριθ. Υ.1006/7.12.88 (ΦΕΚ 883 Β΄ 9.12.88) απόφαση του Πρωθυπουργού «περί καθορισμού αρμοδιοτήτων του Αναπληρωτή Υπουργού Εμπορικής Ναυτιλίας, Αντωνίου Ντεντιδάκη». 3.Τη γνωμοδότηση του Συμβουλίου Επικρατείας αριθ. 808/1988, με πρόταση του Αναπληρωτή Υπουργού Εμπορικής Ναυτιλίας, αποφασίζουμε: Άρθρο μόνο.-Γίνεται αποδεκτό το πρωτόκολλο της Διεθνούς Σύμβασης 1969 «Αστική ευθύνη για ζημιές ρύπανσης από πετρελαιοειδή» που υιοθετήθηκε τη 19 Νοεμ. 1976 από την 1η Διεθνή Διάσκεψη, που συγκλήθηκε στο Λονδίνο από 17 μέχρι 19 Νοεμ. 1976, του οποίου το κείμενο στην Αγγλική και σε μετάφραση στην Ελληνική γλώσσα έχει ως εξής: ΠΡΩΤΟΚΟΛΛΟ ΣΤΗ ΔΙΕΘΝΗ ΣΥΜΒΑΣΗ «ΑΣΤΙΚΗ ΕΥΘΥΝΗ ΓΙΑ ΖΗΜΙΕΣ ΡΥΠΑΝΣΗΣ ΑΠΟ ΠΕΤΡΕΛΑΙΟΕΙΔΗ», 1969 ΤΑ ΜΕΡΗ ΑΥΤΟΥ ΤΟΥ ΠΡΩΤΟΚΟΛΛΟΥ, ΤΑ ΟΠΟΙΑ ΕΙΝΑΙ ΗΔΗ ΜΕΡΗ της διεθνούς σύμβασης αστικής ευθύνης για ζημιές ρύπανσης από πετρελαιοειδή, που καταρτίστηκε στις Βρυξέλλες την 29 Νοεμ. 1969, ΣΥΜΦΩΝΗΣΑΝ ΩΣ ΕΞΗΣ: Άρθρ.VIII.-1.Το παρόν πρωτόκολλο θα κατατεθεί στο Γενικό Γραμματέα. (Μετά τη σελ. 164,708(β) Σελ. 164,709 Τεύχος ΙΑ-12-1 Σελ. 19 Πρόληψη ρύπανσης της θάλασσας 19.Β.ζ.32 2.Ο Γενικός Γραμματέας θα: (α)γνωστοποιεί σε όλα τα κράτη που υπέγραψαν ή προσχώρησαν στο Πρωτόκολλο αυτό: (i)κάθε νέα υπογραφή ή κατάθεση οργάνου, καθώς και την ημερομηνία της˙ (ii)την ημερομηνία θέσης σε ισχύ του πρωτοκόλλου αυτού˙ (iii)την κατάθεση οποιουδήποτε οργάνου καταγγελίας του πρωτοκόλλου αυτού, καθώς και την ημερομηνία που αυτή θα τεθεί σε ισχύ˙ (iv)κάθε τροποποίηση του πρωτοκόλλου αυτού˙ (β)διαβιβάζει κυρωμένα ακριβή αντίγραφα του πρωτοκόλλου σε όλα τα κράτη που υπέγραψαν ή προσχώρησαν σ’ αυτό. Άρθρ.ΙΧ.-Μόλις αυτό το πρωτόκολλο τεθεί σε ισχύ, ένα κυρωμένο ακριβές αντίγραφό του, θα διαβιβαστεί από το Γενικό Γραμματέα στη Γραμματεία των Ηνωμένων Εθνών για καταχώρηση και δημοσίευση, σύμφωνα με το άρθρ. 102 του καταστατικού χάρτη των Ηνωμένων Εθνών. Άρθρ.Χ.-Το πρωτόκολλο αυτό συντάχθηκε σε πρωτότυπο μόνο στην αγγλική και γαλλική γλώσσα και τα δύο κείμενα είναι εξ ίσου αυθεντικά. Επίσημες μεταφράσεις στις γλώσσες ρωσσική και ισπανική θα γίνουν και θα κατατεθούν μαζί με το πρωτότυπο που υπογράφηκε. ΕΓΙΝΕ στο Λονδίνο στις 19 Νοεμβρίου του 1976. Οι ΥΠΟΓΡΑΦΟΝΤΕΣ κατάλληλα εξουσιοδοτημένοι για το σκοπό αυτό υπέγραψαν το πρωτόκολλο αυτό. Το δ/γμα αυτό ισχύει από την ημερομηνία δημοσίευσής του στην Εφημερίδα της Κυβερνήσεως. Με ανακοίνωση του Υπουργείου Εξωτερικών της 16-23 Ιουν. 1989 (ΦΕΚ Α΄ 177) το άνω πρωτόκολλο τέθηκε σε ισχύ στις 8 Αυγ. 1989. Άρθρ.I.-Για τους σκοπούς του παρόντος πρωτοκόλλου: 1.«Σύμβαση» σημαίνει τη διεθνή σύμβαση αστικής ευθύνης για ζημιές ρύπανσης από πετρελαιοειδή, 1969. 2.«Οργανισμός» έχει την ίδια έννοια όπως στη σύμβαση. 3.«Γενικός Γραμματέας» σημαίνει το Γενικό Γραμματέα του Οργανισμού. Άρθρ.II.-(Αντικαθίστανται οι παρ. 1 και 9 του άρθρ. V του Νόμ. 314/1976,ανωτ. αριθ. 7). Άρθρ.III.-1.Το Πρωτόκολλο αυτό θα παραμείνει ανοικτό για υπογραφή από οποιοδήποτε κράτος το οποίο στη σύμβαση αυτή, καθώς και από οποιοδήποτε κράτος που προκλήθηκε να παρακολουθήσει τη διάσκεψη για την αναθεώρηση των διατάξεων της λογιστικής μονάδας της διεθνούς σύμβασης 1969 για την αστική ευθύνη σε περιπτώσεις ζημιών ρύπανσης από πετρελαιοειδή, η οποία πραγματοποιήθηκε στο Λονδίνο από 17 έως 19 Νοεμ. 1976.  Το πρωτόκολλο θα παραμείνει ανοικτό για υπογραφή από 1 Φεβρουαρίου μέχρι 31 Δεκ. 1977 στα γραφεία του οργανισμού. 2.Σύμφωνα με την παρ. 4 του άρθρου αυτού το πρωτόκολλο αυτό, υπόκειται σε επικύρωση, αποδοχή και έγκριση από τα κράτη που το υπέγραψαν. 3.Σύμφωνα με την παρ. 4 του άρθρου αυτού το πρωτόκολλο αυτό, θα είναι ανοικτό για προσχώρηση από τα κράτη που δεν το υπέγραψαν. 4.Το παρόν πρωτόκολλο μπορούν να το επικυρώσουν, αποδεχθούν, εγκρίνουν ή να προσχωρήσουν σ’ αυτό, τα κράτη μέλη της σύμβασης. Άρθρ.IV.-1.Η επικύρωση, αποδοχή, έγκριση ή προσχώρηση θα γίνεται με την κατάθεση τυπικού για το σκοπό αυτό οργάνου στο Γενικό Γραμματέα του Οργανισμού. 2.Κάθε όργανο επικύρωσης, αποδοχής, έγκρισης ή προσχώρησης που κατατίθεται μετά τη θέση σε ισχύ μιας τροποποίησης του πρωτοκόλλου αυτού, που θα ισχύει σε όλα τα υπάρχοντα μέρη, ή η κατάθεση του σχετικού οργάνου πραγματοποιείται μετά την ολοκλήρωση όλων των μέτρων που απαιτούνται για να τεθεί σε ισχύ η τροπολογία που θα ισχύει για τα μέρη αυτά, θα θεωρείται ότι ισχύει για το πρωτόκολλο, όπως αυτό τροποποιήθηκε με την τροπολογία. Άρθρ.V.-1.Το Πρωτόκολλο αυτό θα τεθεί σε ισχύ για τα κράτη που το έχουν επικυρώσει, αποδεχθεί, εγκρίνει ή προσχωρήσει σ’ αυτό κατά την ενενηκοστή ημέρα από την ημερομηνία κατά την οποία οκτώ κράτη, στα οποία περιλαμβάνονται πέντε κράτη καθένα από τα οποία διαθέτει χωρητικότητα δεξαμενοπλοίων όχι μικρότερη των 1.000.000 κόρων ολικής χωρητικότητας, κατάθεσαν στον Γενικό Γραμματέα όργανα για την επικύρωση, αποδοχή, έγκριση ή προσχώρηση. 2.Κάθε κράτος που εκ των υστέρων επικυρώνει, αποδέχεται, εγκρίνει ή προσχωρεί στο πρωτόκολλο αυτό θα τίθεται σε ισχύ, την ενενηκοστή ημέρα μετά την κατάθεση από αυτό του κατάλληλου οργάνου. Άρθρ.VI.-1.Το Πρωτόκολλο αυτό μπορεί να καταγγελθεί από οποιοδήποτε συμβαλλόμενο μέρος οποτεδήποτε, μετά την ημερομηνία κατά την οποία αυτό τέθηκε σε ισχύ για εκείνο το μέρος. 2.Η καταγγελία θα γίνεται με την κατάθεση οργάνου στον Γενικό Γραμματέα. 3.Η καταγγελία θα τεθεί σε ισχύ ένα χρόνο ή αργότερα όπως ορίζεται ενδεχόμενα στο όργανο καταγγελίας, μετά την κατάθεσή του στο Γενικό Γραμματέα. Άρθρ.VII.-1.Ο Οργανισμός μπορεί να συγκαλέσει διάσκεψη με σκοπό την αναθεώρηση ή τροποποίηση των διατάξεων αυτού του πρωτοκόλλου. 2.Με αίτηση τουλάχιστον του ενός τρίτου των μερών αυτού του πρωτοκόλλου, ο Οργανισμός θα συγκαλεί διάσκεψη των μερών με σκοπό την αναθεώρηση ή τροποποίηση αυτού.